cyanic-selkie/wikianc huggingface dataset:
Mecklenburg-Etu-Pommerin maapäivät
pienoiskuva|Osavaltion yhden edustajan vaalipiirien voittajat puolueittain vuoden 2021 maapäivävaaleissa. Mecklenburg-Etu-Pommerin maapäivät (saks. Landtag Mecklenburg-Vorpommern) on Saksan osavaltion Mecklenburg-Etu-Pommerin yksikamarinen kansanedustuslaitos. Se kokoontuu Schwerinissä kaupungin linnassa (Schweriner Schloss). Sen päätehtäviin kuuluu mm. ministeripresidentin (osavaltion pääministerin) valinta, osavaltion hallituksen parlamentaarinen valvonta ja osavaltion lainsäädännön hyväksyminen. Nykyisillä vuonna 2016 valituilla maapäivillä on 71 edustajaa.
Historia
Mecklenburg-Etu-Pommerin maapäivät perustettiin vuonna 1946 Neuvostoliiton miehitysalueella ja lakkautettiin 1952 Itä-Saksan toimesta, kun maassa lakkautettiin kaikki osavaltiot. Maapäivät perustettiin uudestaan Saksojen jälleenyhdistymisen jälkeen.
Tenniskenttä
thumb|[[Ranskan avoin tennisturnaus pelataan massakentällä]] thumb|right|250px|Tenniskentän koko Tenniskenttä on tenniksen pelaamiseen tarkoitettu suorakulmion muotoinen kenttä. Samalla kentällä voidaan pelata sekä kaksin- että nelinpeliä. Tennistä pelataan 23,77 metriä (78 jalkaa) pitkällä ja kaksinpelissä 8,23 metriä (27 jalkaa) leveällä kentällä. Neljän pelaajan peliä pelatessa sen leveys on 10,97 metriä (36 jalkaa). Kentän pidemmän sivun jakaa kahteen yhtä suureen osaan verkko, joka on 1,07 metriä (3,5 jalkaa) korkea verkkotolppien kohdalla ja 91,4 senttimetriä (kolme jalkaa) korkea keskeltä.
Tenniskenttiä on kolme eri perustyyppiä: kovapohjainen kenttä, nurmikenttä sekä massakenttä. Kovapohjainen pohjamateriaali voi vaihdella runsaasti. Tällaisia kenttiä ovat esimerkiksi betonipohjaiset, asfalttipohjaiset, tekonurmipohjaiset ja liikuntasalien puupohjaiset kentät. Nurmikentät ovat toinen yleinen kenttälaji ja kolmas on massakenttä, joiden pohjamateriaali koostuu murskatusta savikivestä, kivestä tai tiilestä.
Kenttätyypit eroavat suuresti toisistaan. Massakenttä on hidas alusta, jolla menestymiseen vaaditaan erinomainen osaaminen kaikissa tenniksen osa-alueissa. Nurmikentällä pallon pomppu on erittäin matala, joten alakierteiset lyönnit ovat vaikeita palauttaa. Kovat alustat ovat nopeampia, jolloin pallon pomppu on korkeampi ja syötön merkitys suurempi. Nurmikenttä on nopein alusta, jossa syöttö on tärkein osa-alue ja verkolle nousu suoraan syötöstä yleisempää kuin muilla kenttätyypeillä. Massalla pallorallit ovat huomattavasti pidempiä kuin muilla alustoilla. Grand Slam -turnauksista Ranskan avoimissa pelataan massalla, Wimbledonissa nurmella ja Yhdysvaltain avoimet sekä Australian avoimet kovilla alustoilla. Myös muut turnaukset pelataan lähes poikkeuksetta jollain näistä kentistä, kuten Rooman tennisturnaus massalla ja Cincinnatin tennisturnaus kovalla alustalla. Myös matolla pelataan joitakin turnauksia.
Brandenburgin maapäivät
pienoiskuva|Potsdam Stadtschloss, jossa maapäivät nykyään kokoontuu. pienoiskuva|Brauhausberg, jossa maapäivät kokoontuivat aikaisemmin. pienoiskuva|Maapäivien nykyinen koostumus puolueittain Brandenburgin maapäivät (saks. Landtag Brandenburg) on Saksan osavaltion Brandenburgin yksikamarinen kansanedustuslaitos. Maapäivät ovat kokoontuneet Potsdamin kaupunkipalatsissa vuodesta 2014 alkaen,   sitä ennen se kokoontui entisessä sotilaskoulurakennuksessa Brauhausberg.
Tehtävät
Maapäivien tehtäviin kuuluu: säätää osavaltion lainsäädäntö, osavaltion hallituksen ja julkisen hallinnon parlamentaarinen valvonta, päättää osavaltion budjetista ja valita maapäivien puheenjohtajisto, osavaltion perustuslakituomioistuimen tuomarit, osavaltion tilintarkastustuomioistuimen jäsenet sekä ministeripresidentin (eli osavaltion pääministeri) valitseminen.
Historia
Brandenburgin maapäivät perustettiin vuonna 1946 Neuvostoliiton miehitysalueella. Itä-Saksa kuitenkin lakkautti ne jo vuonna 1952, kun maassa lakkautettiin kaikki osavaltiot. Ne perustettiin uudestaan Saksojen jälleenyhdistymisen jälkeen.
Vaalitapa
Maapäivävaalit järjestetään joka viides vuosi. Vuoden 2019 vaaleissa maapäiville valittiin 88 edustajaa. Maapäivien edustajista 44 valitaan yhden edustajan vaalipiireistä ja 44 valitaan suhteellisesti puoluelistoilta. Äänestäjillä on kaksi ääntä: "ensimmäinen ääni" ehdokkaille kussakin yksittäisessä vaalipiirissä ja "toinen ääni" puoluelistalle.
Áo tứ thân
thumb|Áo tứ thân Áo tứ thân on vietnamilainen perinteinen neliosainen naisten asu. Se on vanhempi kuin nykyisin suosittu áo dài.
Asun neljä osaa ovat
Nykyisin áo tứ thânia käytetään lähinnä maan pohjoisosan kotiseutujuhlissa.
Paratiisikolibri
Paratiisikolibri (Loddigesia mirabilis) on Perun kotoperäinen kiitäjälintu. Se on sukunsa ainoa laji. Se elää maan pohjoisosan Utcubambajoen itäpuolella Amazonasissa. Jules Bourcier kuvaili lajin holotyypin Chachapoyasista vuonna 1847.
Stanisław Bełza
Stanisław Bełza (3. marraskuuta 1849 Varsova, Puola – 24. elokuuta 1929 Varsova, Puola ) oli puolalainen kirjailija, ammatiltaan asianajaja Varsovassa. Hän on julkaissut lakitieteellisiä tutkielmia, runoja ja useita eloisasti kirjoitettuja matkakertomuksia, muun muassa W kraju tysiąca jezior: z podróży i przechadzek po Finlandyi ('Tuhatjärvien maassa: matkoista ja vaelteluista halki Suomen'), josta on ilmestynyt useita kuvallisia painoksia.
Libyan Valioliiga
Libyan valioliiga on Libyan jalkapallosarjojen korkein sarjataso. Sarjan nykyistä muotoa on pelattu kaudesta 2013/2014, jossa kahdessa lohkossa pelaa kahdeksan joukkuetta. Jokainen joukkue kohtaa toisensa kahdesti, jolloin otteluita kertyy joukkuetta kohden 14. Sarjan päätyttyä molempien lohkojen kolme parasta pääsevät jatkoon, jotka ratkovat sarjan mestaruuden. Kauden päätteeksi sarjan molempien lohkojen kaksi viimeisintä joukkuetta putoaa Libyan 1. divisioonaan.
Aikaisemmin sarjaa pelattiin yhtenä lohkona kausien 2001/2002 aina kauteen 2010/2011 saakka, jossa pelasi yhteensä 16 joukkuetta. Sitä ennen sarjaa pelattiin nykyiseen tapaan kahdessa eri lohkossa kausien 1993/1994 aina kauteen 2000/2001. Tuolloin molemmissa lohkoissa pelasi yhteensä kahdeksan joukkuetta. Tuolloin lohkojen voittajat pelasivat keskenään yksiosaisen loppuottelun Libyan mestaruudesta.
Historian saatossa menestyksekkäin joukkue on ollut Al-Ittihad 16 mestaruudellaan.
Dagbladet (norjalainen lehti)
Dagbladet on norjalainen päivälehti, joka ilmestyy Oslossa. Se perustettiin vuonna 1869 ja on perinteisesti tunnettu radikaalina kulttuurilehtenä. Dagbladet on ollut pitkään maan kolmanneksi suurin lehti Verdens Gangin ja Aftenpostenin aamupainoksen jälkeen. Lehti ilmestyy päivittäin. Lehden lukijakuntaan kuuluu noin 25 % Norjan aikuisväestöstä.
Ville Hautakangas
pienoiskuva|Pianisti Ville Hautakangas (Kuva:Lea Antola) Ville Markus Hautakangas (s. 30. joulukuuta 1978 Lapua) on suomalainen pianisti ja musiikkipedagogi. Tampere Filharmonian pianistina hän on toiminut vuodesta 2002 sekä nykymusiikkiyhtye TampereRaw:n pianistina vuodesta 2010. Tampereen Konservatoriossa ja TAMK/Musiikissa hän on työskennellyt vuodesta 2007 sekä pianonsoiton opettajana että säestäjänä. Muusikontyönsä ohella Hautakangas toimii myös freelance-valo- ja videokuvaajana.
Levytyksiä
12 Premieres - Contemporary Finnish Piano Music. Alba records 2022. ABCD 519.
Lähteet
Münchenin kaupunginmuseo
thumb|370px|Münchenin kaupunginmuseo Münchenin kaupunginmuseo on Münchenin ja sen asukkaiden historiaa dokumentoiva, kokoava ja esillepaneva museo. Kaupungin arkistonhoitaja Ernst von Destouches perusti museon 29. heinäkuuta 1888, ja se sijaitsee myöhäisgoottilaisessa asevarastossa.
Rakennus
Keskiajalla Münchenin kaupunki kaavoitti tulevan museon tontin ensin vaunuvarastoksi, sitten paloasemaksi ja lopulta kaupungin vilja-aitaksi. Kolmikerroksinen tiilirakennus valmistui viimein vuosina 1491-1496 muurarimestari Lukas Rottalerin valvonnan alaisuudessa, ja se oli kaupungin suurin myöhäiskeskiajan rakennusprojekti heti Frauenkirchen ja Altes Rathaus -tanssisalin jälkeen.
Rakennusta kutsuttiin aluksi viljavarastoksi sen alkuperäisen käyttötarkoituksen mukaan, mutta pian vuonna 1520 siitä ruvettiin käyttämään nimitystä asevarasto, koska siellä säilytettiin kaupungin sota-ajan aseistusta. Kaupunki ei päivittänyt tätä aseistusta, joten kun vuoden 1848 kapinassa Münchenin asukkaat valtasivat asevaraston, he löysivät vain vanhentunutta aseistusta, josta ei ollut kapinassa hyötyä.
Asevaraston pihalle avattiin 1800-luvun alussa köyhien soppakeittiö amerikkalaiskeksijä ja Rumfordin kreivi Benjamin Thompsonin aloitteesta, ja siellä tarjoiltiin köyhille Rumfordin keittoa.
Morris-tanssijat
Münchenin kaupungin omistamista taideteoksista arvokkaimmat ovat Erasmus Grasserin vuonna 1480 veistämät Morris-tanssija-patsaat. Morris-tanssi on alun perin maurilaista alkuperää oleva loikkiva tanssi, jota myöhemmin tanssittiin myös Münchenin herttuan rakennuttamassa suuressa tanssisalissa Altes Ratshausissa, jota varten patsaat oli veistetty. Salissa oli näytillä hallitsijasuvun vaakunat, ja sitä koristivat yli sata kilpeä. Patsaat löydettiin uudestaan 1900-luvun alussa.
Hietaman kirkko
Modernin kyläkirkon sali on noin kymmenen metriä korkea ja sen päävalo tulee ylhäältä. Alttariseinän ikkunoista näkyy kirkkoa ympäröivää kylämaisemaa. Kirkossa on istumapaikat noin 150 hengelle.
Hietaman kirkossa pidetään jumalanpalvelus pääsääntöisesti kerran kuukaudessa. Kirkon vieressä on kolmisen vuotta kirkkoa vanhempi hautausmaa.
Henry Knox
Henry Knox oli Yhdysvaltain sotaministeri (1785–1794) ja George Washingtonin seuraaja siirtokuntien armeijan ylipäällikkönä (1783–1784).
Knox omisti ja pyöritti kirjakauppaa Bostonissa, ja kun Yhdysvaltain vapaussota syttyi vuonna 1775, hän ystävystyi kenraali George Washingtonin kanssa ja pääsi nopeasti siirtokuntien armeijan tykistöupseeriksi. Tykistöupseeri Knox oli mukana useimmissa vapaussodan merkittävimmissä tapahtumissa. Hänestä tuli armeijan nuorin kenraali 22. maaliskuuta 1782. Yhdysvaltain perustuslain hyväksymisen jälkeen Knoxista tuli virallisesti Yhdysvaltain sotaministeri.
Nordrhein-Westfalenin maapäivät
Nordrhein-Westfalenin maapäivät on Saksan Nordrhein-Westfalenin osavaltion yksikamarinen kansanedustuslaitos. Se kokoontuu Düsseldorfissa.
Maapäivät on Nordrhein-Westfalenin parlamentaarisen järjestelmän keskeinen instituutio. Sen tehtäviin kuuluu lainsäädännön hyväksyntä, ministeripresidentin (eli osavaltion pääministerin) valinta ja osavaltion hallituksen parlamentaarinen valvonta.
Nordrhein-Westfalenin maapäivien edustajat valitaan joka viides vuosi järjestettävissä vaaleissa, joissa käytetään sekavaalitapaa ja 5 % äänikynnystä, jonka ylittäminen vaaditaan jotta puolue voisi saada edustajia maapäiville. Maapäivien vähimmäiskoko on 181 paikkaa. Edustajista 128 valitaan yhden edustajan vaalipiireistä, ja loput paikat täytetään puoluelistoilla. Äänestäjillä on kaksi ääntä: "ensimmäinen ääni" ehdokkaille kussakin yksittäisessä vaalipiirissä ja "toinen ääni" puoluelistalle. Puolueet voivat kuitenkin saada ns. ylijäämäpaikkoja sekä maapäivien suhteellisuuden takaavia tasaamispaikkoja. Tämän takia maapäivien edustajamäärä on yleensä suurempi kuin 181 edustajaa. Vuoden 2017 vaaleissa maapäiville valittiin 199 edustajaa.
Vuoden 2017 maapäivävaalit
Nordrhein-Westfalenin maapäivävaalit 14. toukokuuta 2017 ! colspan="2" style="text-align:left;" rowspan="2" | Puolue ! colspan="3" | Äänet ! colspan="2" | Paikat ! Ääniä ! % ! ± ! Paikat ! ±
Luettelo Esa Elorannan kappaleista
Tämä on luettelo Esa Elorannan kappaleista aakkosjärjestyksessä. Mukana ovat kaikki Elorannan omalla nimellään levyttämät kappaleet sekä laulut hänen yhtyeiltään Heartworn ja Ihmeidentekijät. Kultakurkkujen albumilta mukana on kaksi kappaletta.
Listassa on kaikkiaan 85 kappaletta.
Amsterdamin olympiastadion
Amsterdamin olympiastadion on olympiastadion Amsterdamissa Hollannissa ja Stadion rakennettiin olympialaisia 1928 varten. Stadionin arkkitehti oli Jan Wils. Wils laati rakennustöitä varten yli 1 200 yksityiskohtaista piirrosta, joista yksi oli olympiatulelle tarkoitettu Maraton-torni. thumb|200px|Amsterdamin olympiastadion vuoden 1928 kesäolympialaisten pitopaikkana.
Dazzle (videosieppari)
Dazzle on Pinnacle Systemsin julkaisema videosieppari, jonka voi liittää tietokoneeseen. Dazzlellä voi siirtää esim. VHS-tallenteita tietokoneen kautta DVD:lle. Dazzlellä voi myös nauhoittaa esim. tv-tallenteita, joten YouTube-käyttäjät käyttävät tätä esim. videopelivideoiden nauhoittamiseen.
Al-Ahli SC (Bengasi)
Al-Ahli Bengasi Sports Club on libyalainen jalkapalloseura, joka perustettiin vuonna 1947. Se on voittanut yhteensä neljä kertaa Libyan mestaruuden ja on saavutuksella kolmanneksi menestynein seura Libyan pääsarjassa. Joukkueen kotistadion on March 28 Stadium, joka sijaitsee Bengasissa.
Kilpailukielto
Seura sai viiden vuoden kilpailukiellon vuonna 1999, kun seuran kannattajat pilkkasivat avoimesti Al-Saadi al-Gaddafia.
It Is So.
It Is So. on suomalaisen rockyhtye Stala & SO.:n esikoisalbumi. Se julkaistiin 16. helmikuuta 2011 levymerkillä 3rd Strike Music.
Schwere Panzerbüchse 41
2,8cm schwere Panzerbüchse 41 oli saksalainen supistuvakaliiperinen panssarintorjunta-ase. Automaattikoneistoisen aseen kaliiperi patruunapesässä oli 28mm ja kartiomaisen putken suussa 20mm. Kartiomaisesti supistuvan putken avulla ammuksen lähtönopeus saatiin nostettua noin 1400:een m/s. pienoiskuva|304x304px|Schwere Panzerbüchse 41
Käyttö Suomessa
Suomeen hankittiin toukokuussa 1944 kaksi näytekappaletta 2,8cm schwere Panzerbüchse 41 -aseita. Aseiden mukana toimitettiin 200 panssarikranaattia ja 100 sirpalekranaattia. Molemmat aseet myytiin ulkomaille vuonna 1959.
Uusi-Seelanti kesäolympialaisissa 1936
Uusi-Seelanti osallistui Berliinin kesäolympialaisiin 1936 seitsemän urheilijan vahvuisella joukkueella. Maan ainoan mitalin näissä kisoissa saavutti John Lovelock, joka voitti yleisurheilussa miesten 1500 metrin juoksun. Lovelock kantoi myös maansa lippua olympialaisten avajaisissa. Kisojen mitalitilastossa Uusi-Seelanti sijoittui jaetulle 20. sijalle.
Al-Tahaddy
Al-Tahaddy Sports Club on libyalainen jalkapalloseura, joka perustettiin vuonna 1954. Se on voittanut yhteensä kolme kertaa Libyan mestaruuden, joista viimeisin on vuodelta 1997. Seuran kotistadion on March 28 Stadium, joka sijaitsee Bengasissa.
Risto Hölttä
Risto Veli Hölttä (31. heinäkuuta 1911 Mikkelin maalaiskunta – 17. heinäkuuta 1998 Kuopio) oli suomalainen varatuomari, kaupunginjohtaja ja vuosina 1966–1978 Kuopion läänin maaherra. Hän kuului Suomen Kansan Demokraattiseen Liittoon (SKDL).
Höltän vanhemmat olivat kansakoulunopettaja Antti Hölttä ja Ida Maria Kurvinen. Hän pääsi ylioppilaaksi Mikkelin yhteiskoulusta vuonna 1930, suoritti yleisen oikeustutkinnon 1937 ja sai varatuomarin arvon 1943.
Hölttä toimi Mikkelin lääninrikospoliisin komisariona 1938–1943, Mikkelin poliisimestarina 1943–1945 ja liikkuvan poliisin tarkastajana 1945–1948. Hänet nimitettiin huhtikuussa 1948 kommunistien hallitseman valtiollisen poliisin apulaispäälliköksi, missä virassa hän toimi saman vuoden loppuun, jolloin koko Valpo lakkautettiin. Hölttä oli muun muassa kuulustelijana asekätkentäjutussa, jonka epäiltyjä istutettiin vuosikausia pidätettyinä tai turvasäilössä. Hölttä liittyi Suomen Kommunistinen Puolueen (SKP) jäseneksi vuoden 1949 lopulla. Hän toimi asianajajana ja vasemmistolaisen Ihmisoikeuksien säätiön lakiasiaintoimiston hoitajana vuosina 1949–1956. Hölttä muun muassa edusti oikeudessa vuoden 1949 Kemin veritorstain yhteydessä mellakoinnista syytettyjä työläisiä. Hänen roolinsa Kemin tapahtumissa oli kuitenkin isompi: SKP oli lähettänyt keskeiset toimijansa Kemiin johtamaan mellakoita.
Hölttä toimi Kemin kaupunginjohtajana vuosina 1956–1966, minkä jälkeen hänet nimitettiin Kuopion läänin maaherraksi. Puoluekantansa herättämistä ennakkoluuloista huolimatta hän onnistui luomaan hyvät suhteet lääninsä eri intressiryhmiin. Hölttä jäi eläkkeelle elokuun alussa 1978.
Hölttä oli naimisissa 1932–1968 Helmi Katriina Luukkasen (k. 1968) kanssa ja vuodesta 1969 lainopin kandidaatti Marja Leena Mantereen kanssa, jonka isä oli Höltän edeltäjä, maaherra Erkki Mantere.
Damaskoksen maakunta
Damaskoksen maakunta on yksi Syyrian neljästätoista maakunnasta. Maakunnan pinta-ala on vain 105 km². Vuonna 2011, ennen sisällissotaa, sen väkiluvuksi arvioitiin 1,75 miljoonaa. Maakunnan pääkaupunki on Damaskos.
Tuotekustannuslaskenta
Koska maailmassa vallitsee niukkuus, eikä resursseja taikka raaka-aineita ole rajattomasti, liittyy tuotantoon tehokkuusvaatimus. Tehokkuuden saavuttamiseksi on panos-tuotos – suhteiden oltava selkeitä ja ymmärrettäviä.
Tuotekustannuslaskentatavan valinta riippuu laskentatilanteesta. Moninaisista yrityksistä ja moninaisista toimintatavoista johtuen myös laskentatilanteita on useita erilaisia. Laskentatavan valinta riippuu myös yrityksen muista käytössä olevista järjestelmistä ja yhteyksistä näihin järjestelmiin.
Kustannukset pyritään kohdistamaan tuotteelle aiheuttamisperiaatteen mukaisesti. Ongelmia muodostavat lähinnä suoritteille yhteiset kustannukset. Välittömät kustannukset kohdistetaan suoraan tuotteille, mutta välillisten kustannusten kohdistamisessa on käytettävä esimerkiksi kustannuspaikkoja. Kalkyylit jaetaan useimmiten seuraaviin päätyyppeihin: minimi- eli katetuottokalkyyliin, keskimääräiskalkyyliin ja normaalikalkyyliin. Kalkyylien erot muodostuvat siitä, mitä kustannuksia tuotteille kohdistetaan. Kustannukset taas jaetaan kiinteiksi ja muuttuviksi, joista muuttuvat kustannukset muuttuvat tuotannon määrän mukaisesti, ja ne voidaan kohdistaa suoraan tuotteille. Kiinteät kustannukset eivät muutu lyhyellä aikavälillä tuotannon määrän muuttuessa, sillä ne aiheutuvat kapasiteetista ja syntyvät huolimatta siitä, valmistetaanko tuotetta vai ei.
Keskimääräiskalkyyli
Keskimääräiskalkyylissa pyritään saattamaan laskennan piiriin kaikki laskentakauden kustannukset. Keskimääräiskalkyylin vahvuudet löytyvät pitkän aikavälin laskelmista, jotka voivat antaa realistisen kuvan tilanteesta. Laskelmassa kustannukset muuttuvat toimintasuhteen muuttuessa, eikä kalkyyli sovi lyhyen aikavälin tarkasteluun. Keskimääräiskalkyyli lasketaan jakamalla laskentakauden kokonaiskustannukset suoritemäärällä. Suurin kritiikki keskimääräiskalkyylia kohtaan on noussut siitä, että jos laskevan kapasiteetin käyttöaste laskee, on yrityksellä suuri vaara hinnoitella itsensä ulos markkinoilta. Joissakin tilanteissa saattaa olla järkevää tilapäisesti hinnoitella tuote alle omien kustannustensa, mutta pitkällä aikavälillä ja ilman esim. tuoteperheen saamaa etua ei tällainen toiminta ole kannattavaa. Erityinen etu keskimääräiskalkyylin käytössä on hyödyntämättömän, potentiaalisen kapasiteetin lukeutuminen mukaan kustannuksiin.
Normaalikalkyyli
Normaalikalkyylin käytössä pyritään nimenomaisesti ratkaisemaan keskimääräiskalkyylin ongelmakohta, toimintasuhteen vaikutus kalkyyliin. Normaalikalkyylissä suoritteelle kohdistetaan kiinteitä kustannuksia vain normaalitoiminta-astetta vastaava määrä. Kiinteät kustannukset ovat välttämättömiä suoritteiden aikaansaamiseksi, mutta toimintasuhde ei saa vaikuttaa suoritteelle kohdistettavien kustannusten määrään. Hyviä puolia kalkyylissa on erityisesti sen käytännöllisyys ja turvallisuus mm. hinnoittelun kannalta. Normaalikalkyyli lasketaan jakamalla laskentakauden muuttuvat kustannukset todellisella suoritemäärällä ja lisäämällä tähän lukuun laskentakauden kiinteät kustannukset jaettuna normaalisuoritemäärällä. Tämä normaali suoritemäärä voi olla sama kuin kapasiteetti, tai esimerkiksi toiminta-aste, jolle laitos on suunniteltu, tai se voi edustaa pidemmän aikavälin normaalia toiminta-astetta.
Suoritekohtainen laskenta
Suoritekohtaisessa laskennassa edellä mainitut kalkyylit voidaan jakaa kahteen luokkaan, täyskatteelliseen laskentaan ja katetuottohinnoitteluun. Täyskatteellista laskentaa toteutetaan käytettäessä normaali- ja keskimääräiskalkyylia, ja katetuottolaskentaa käytettäessä minimikalkyylia. Täyskatteellisessa laskennassa ei kustannuksiin tarvitse enää lisätä katetta, koska kaikki kustannukset sisältyvät jo laskettuun kalkyyliin, mutta tavoitevoitosta on johdettava voittolisä, jotta toiminta ja myynti tuottaisivat voittoa.
Kaupunkioikeudet
thumb|[[Utrechtille kaupunkioikeudet myöntänyt asiakirja vuodelta 1122.]] Kaupunkioikeudet olivat merkittävä eurooppalaisten kaupunkien piirre lähes koko toisen tuhatluvun. Ne toivat mukanaan myös velvollisuuksia.
Oikeudellisesti kaupunki erotettiin ympäröivästä maaseudusta hallitsijan myöntämällä asiakirjalla, jossa määriteltiin sen oikeudet ja lait. Tavallisesti oikeudet liittyivät kaupankäyntiin, kuten markkinoiden pitämiseen, tavaran varastointiin ja niin edelleen, sekä ammattikuntalaitokseen. Jotkin oikeudet olivat pysyviä, ja niihin saattoi kuulua oikeus tulla nimitetyksi kaupungiksi. Samalla voitiin myöntää jonkin verran itsehallinnollisia oikeuksia, oikeus osallistua valtiopäiville, ja myös verohelpotuksia saatettiin myöntää.
Suomessa kaupunginoikeudet lakkasivat olemasta vuoden 1977 alussa, jolloin voimaan tullut uusi kunnallislaki poisti kuntamuotojen väliset erot. Ruotsissa kuntamuotojen erot poistuivat muutamaa vuotta aiemmin vuonna 1971, siellä kaupunki-nimityskin poistui silloin virallisesti käytöstä. Suomessa oli tosin vielä 1990-luvun lopulla muun muassa rakennuslaissa eräitä vain kaupunkeja koskevia säädöksiä, mutta ne eivät koskeneet kuntia, jotka olivat tulleet kaupungeiksi myöhemmin kuin uuden kunnallislain tullessa voimaan. Toisaalta ne koskivat paitsi niitä kaupunkeja, jotka kunnallislain voimaanastumiseen astikin olivat olleet kaupunkeja, myös niitä kaupunkeja, jotka olivat olleet lain voimaanastumiseen asti kauppaloita (lain astuessa voimaan kaikista Suomen kauppaloista tuli kaupunkeja paitsi Karhulasta, joka yhdistettiin Kotkaan).
Hotelli Nipanen
Hotelli Nipanen (toiminut myös nimellä Hotelli Nipas-Tahko) oli Kuopion Nilsiän Sieranniemessä vuodesta 1971 alkaen toiminut hotelli. Nipanen-nimellä hotelli toimi vuodesta 1978 alkaen. Rakennus purettiin vuonna 2007.
Regensdorf
Regensdorf on kaupunki Pohjois-Sveitsissä Zürichin kantonissa. Siellä on runsaat 18 000 asukasta.
Sijainti
Regensdorf sijaitsee kumpuilevassa Mittellandissa Zürichin luoteispuolella.
Liikenne
Moottoritie A1 alittaa Regensdorfin Gubristin tunnelissa kunnan etelärajalla.
SBB:n rautatie Opfikonista Wettingeniin kulkee Regensdorfin kautta.
Lawson Crouse
Lawson Crouse (s. 23. kesäkuuta 1997) on kanadalainen jääkiekkoilija, joka pelaa NHL-joukkue Arizona Coyotesin organisaatiossa. Hän oli osana Kanadan nuorten maajoukkuetta, joka voitti kultaa vuoden 2015 nuorten maailmanmestaruuskilpailuissa. Crouse on saanut Kingstonissa lempinimen "The Sheriff".
Ura
Crouse varattiin ensimmäisellä kierroksella viidentenä pelaajana Kingston Frontenacsiin OHL:n varaustilaisuudessa 2013. Kaudella 2013–2014 Crouse debytoi OHL:ssä. Hän pelasi ensimmäisen ottelunsa 19. syyskuuta 2013, jolloin teki myös heti ensimmäisen maalinsa Kingstonin voittaesa Peterborough Petesin lukemin 11-4. 4. lokakuuta 2013 Crouse pelasi ensimmäisen ottelun, jossa teki useampia maaleja. 4. maaliskuuta 2014 hän teki uransa yhden ottelun piste-ennätyksen tekemällä neljä pistettä Kingstonin hävitessä Barrie Coltsille 7–5. Yhteensä Crouse teki kauden 2013–2014 aikana 63 pelaamassaan ottelussa 15 maalia ja 27 pistettä. Pudotuspeleissä Kingston tippui heti ensimmäisellä kierroksella seitsemän ottelun sarjassa Peterborough Petesiä vastaan. Crouse sai sarjassa yhden syöttöpisteen.
Pinner-reaktio
thumb|250px|Yleinen esimerkki Pinner-reaktiosta Pinner-reaktio on kemiallinen reaktio, jossa nitriili reagoi alkoholin kanssa happamissa olosuhteissa muodostaen iminoestereitä eli alkyyli-imidaatteja. Reaktion raportoi ensimmäisen kerran Adolf Pinner vuonna 1877 ja reaktio on nimetty hänen mukaansa. Pinner-reaktion hyödyllisyys on siinä, että muodostuvasta iminoesteristä voidaan syntetisoida muita yhdisteitä.
Reagenssit ja mekanismi
Pinner-reaktio tapahtuu lähes kaikille nitriileille ja kaikille alkoholeille. Happona käytetään tyypillisimmin kuivaa vetykloridikaasua. Pinner-reaktion reaktiomekanismin ensimmäisessä vaiheessa vetykloridi protonoi nitriilin typpiatomin jolloin muodostuu nitriliumioni. Nukleofiilinen alkoholi reagoi nitriliumionin elektrofiilisen hiiliatomin kanssa additioreaktiolla. Viimeisessä vaiheessa tapahtuu molekyylinsisäisiä protoninsiirtoja ja muodostuu iminoesterin vetykloridisuola. Eräissä lähteissa nitriliumionin esitetään tautomerisoituvan iminiumioniksi, joka reagoi vetykloridin kanssa iminohalidiksi. Tästä iminohalidista muodostuu eliminaation jälkeen reaktiivinen karbokationijohdannainen, joka reagoi alkoholin kanssa iminoesteriksi.
Mikäli reaktiossa alkoholia on ylimäärin, reagoi iminoesteri alkoholien kanssa ortoesteriksi. Ammoniakin tai amiinien lisääminen johtaa amidiinin muodostumiseen. Jos reaktiossa käytetään kuivan vetykloridin sijaan vetykloridin vesiliuosta muodostuu lopputuotteiksi estereitä.
Sambian jalkapallomaajoukkueen lento-onnettomuus
Vuoden 1993 maajoukkueesta jäi henkiin vain sen suurin tähti Kalusha Bwalya, jonka oli tarkoitus lentää Senegaliin eri kautta.
Saint Kitts ja Nevisin vaakuna
Saint Kitts ja Nevisin vaakuna hyväksyttiin maan vaakunaksi vuonna 1967. Vaakunan kentässä on valkoisella pohjalla punainen polviorsi, jonka alla on purjealus, perinteinen kuljetusväline. Polviorren päällä on kaksi liekkipuun kukkaa, joka on maan kansalliskukka. Kilven yläosassa on karibin pää, jonka ympärillä on ruusu (oikealla) ja vaakunalilja (vasemmalla). Nämä symboloivat alueen entisiä siirtomaamahteja Isoa-Britanniaa ja Ranskaa. Vaakunan yllä olevan kypärän päällä on soihtu, jota pitää kolme kättä; yksi afrikkalaisen, yksi eurooppalaisen ja yksi "sekarotuisen". Soihtu symboloi vapautta ja kädet yhtenäisyyttä. Vaakunan kilpeä kannattelee molemmin puolin maan kansallislintu pelikaani, joista toinen pitää sokeriruokoa ja toinen kookospalmua. Näitä kasveja viljellään ympäri saaria. Vaakunan alla on maan motto "Country Above Self".
Al-Qunaytran maakunta
Al-Qunaytran maakunta, myös Quneitran maakunta tai Kuneitran maakunta on yksi Syyrian neljästätoista maakunnasta. Maakunnan pinta-ala on 685 km². Vuonna 2011, ennen sisällissotaa, sen väkiluvuksi arvioitiin 90 000. Maakunnan pääkaupunki on Kuneitra (Al-Qunaytira, El-Kuneitra).
Israel on miehittänyt suurinta osaa maakunnasta vuodesta 1967 alkaen.
Yleisurheilun alle 20-vuotiaiden Euroopan-mestaruuskilpailut 2013
Vuoden 2013 yleisurheilun alle 20-vuotiaiden Euroopan-mestaruuskilpailut käytiin 18.–21. heinäkuuta Stadio Raul Guidobaldilla Rietissä Italiassa.
Mitalistit
Käytetyt lyhenteet:
Liman katsomomellakka
Liman katsomomellakka sattui 24. toukokuuta 1964 pelatussa jalkapallon vuoden 1964 olympialaisten karsintaottelussa, jossa vastakkain olivat Perun ja Argentiinan joukkueet. Tapahtuma on jalkapallohistorian pahin katsomo-onnettomuus, koska 328 ihmistä menehtyi katsomomellakassa ja sitä seuranneessa paniikissa.
Tapahtumat saivat alkunsa kuusi minuuttia ennen ottelun loppumista, kun Argentiina johti ottelua 0-1. Peru teki tasoittavan maalin, mutta ottelun erotuomari näki tilanteessa virheen eikä maalia hyväksytty. Päätös raivostutti perulaiskannattajat, jotka ryntäsivät kentälle. Poliisi ampui kyynelkaasua estääkseen väkijoukkoa pääsemästä kentälle. Tämä aiheutti paniikkia ja joukkopaon katsomosta kun ihmiset yrittivät välttää kaasua.
Ihmiset ryntäsivät pois stadionilta, mutta ovet olivat ottelun aikana suljettuja. Väkijoukon paineen vuoksi ovia ei saatu avattua ja lopulta ovet räjähtivät auki ulospäin. Tapahtumassa kuoli virallisten lukujen mukaan 328 ihmistä. Suurin osa heistä puristui kuoliaaksi takaa tulleen väkijoukon paineen vuoksi.
Julia Häger
Julia Häger (s. 29. elokuuta 1996) on suomalainen maastohiihtäjä, joka edustaa IF Minkeniä.
Häger saavutti Suomen-mestaruuskilpailussa 2020 vapaan hiihtotavan sprintissä hopeaa.
In Salah
In Salah (myös 'I-n-Salah, 'Ayn Şālah̨, 'Ayn Şalih, Aïn Salah ) (, suom. ”suolainen vesi” ) on kaupunki Tamanrassetin maakunnassa Algeriassa. Asukkaita kaupungissa on 32 518 (2008). Aikoinaan In Salah oli kauppakaupunki, jonka kautta kulki etelästä norsunluuta, orjia ja kultaa, joita vaihdettiin pohjoisesta tulleisiin eurooppalaisiin tuotteisiin. Nykyisin kaupungin pääelinkeino on taatelinkasvatus.
In Salahissa on esimerkiksi suuri sairaala, postitoimisto, pankki, matkatoimistoja, hotelli ja kahviloita. Kahdeksan kilometriä kaupungin keskustasta koilliseen sijaitsee lentoasema, jonne on viikoittain lento Algerian pääkaupungista Algerista ja etelässä sijaitsevasta Tamanrassetista. Kaupungin linja-autoasema (gare routière) sijaitsee noin 20 minuutin kävelymatkan päässä keskustasta koilliseen. Linja-autoasemalta liikennöi linja-autoja Ghardaïaan, Tamanrassetiin ja Adrariin.
Dakar-rallin reitti on kulkenut In Salahin kautta vuosina 1979–1980 ja 1984–1987.
Maantiede
In Salah sijaitsee Algerian keskiosassa ja kuuluu Tamanrassetin maakuntaan (wilaya). Kaupungista on matkaa Aoulefiin 180 kilometriä, Regganeen 270km ja Tamanrassetiin 700 km. In Salahista etelään sijaitsee Ahaggarin kansallispuistoon kuuluva Tassili d'Immidirin alue vuorineen ja kanjoneineen.
Berliinin edustajainhuone
Berliinin edustajainhuone (saks. Abgeordnetenhaus von Berlin) on Saksan Berliinin osavaltion parlamentti kaupunkiosavaltion perustuslain mukaan. Vuonna 1993 parlamentti muutti Rathaus Schönebergistä nykyiseen taloonsa Mitten alueelle, joka oli vuoteen 1934 asti Preussin maapäivien kotipaikka.
Historia
pienoiskuva|left|150px|Preussin maapäivien rakennusta sisältä. Edustajainhuone perustettiin uudella Länsi-Berliinin perustuslailla vuonna 1951. Se korvasi entisen kaupungin lainsäätäjän nimeltä Stadtverordnetenversammlung, joka perustettiin Preussin uudistuksissa vuonna 1808 ja joka perustettiin uudelleen liittolaisten aloittamilla valtionvaaleilla 1946.
Vuosina 1951–1990 Edustajainhuone oli rajoitetun autonomian parlamentti, koska liittoutuneiden valvontaneuvosto vaati, että kaikki sen lainsäädäntö ja sen vaalit, kuten pormestareiden ja senaattoreiden (tuolloin vielä pormestarin valitsemat ja vielä nimeämät) vaativat liittoutuneiden vahvistukseen tai hylkäämiseen. Käytännössä länsiliittoutuneet eivät kuitenkaan enää Saksan liittotasavallan itsenäistyttyä juuri puuttuneet Länsi-Berliinin hallintoon, vaikka yhä ylläpitivätkin siellä sotaväenosastoja. Länsi-Berliinillä oli siis edustajainhuoneensa ja pormestarinsa, jotka päättivät myös lainsäädännöstä, mutta periaatteessa toimivat vain liittoutuneiden suostumuksella.
Vuonna 1971 länsiliittoutuneet ja Neuvostoliitto tekivät Länsi-Berliinin asemaa koskevan neljän vallan sopimuksen, jolla kaupungin laillista asemaa pyrittiin edes jossakin määrin selkiyttämään. Sen mukaan Länsi-Berliiniä ei pidetty osana Saksan liittotasavaltaa, mutta tunnustettiin sen ja liittotasavallan välinen ”läheinen yhteys”. Sopimuksella pyrittiin myös varmistamaan kulkuyhteydet Länsi-Berliinin ja Saksan liittotasavallan välillä. Kansainvälisistä sopimuksista seurasi kuitenkin, että Saksan liittotasavallan perustuslaki (Grundgesetz) ei ollut voimassa Länsi-Berliinissä. Myöskään mitkään liittopäivien säätämät lait eivät tulleet voimaan Länsi-Berliinissä, ennen kuin Länsi-Berliinin edustajainhuone oli ne erikseen hyväksynyt. Länsi-Berliinistä valittiin edustajia liittopäiville, mutta näillä edustajilla ei ollut siellä äänioikeutta.
Saksojen jälleenyhdistymisen johdosta myös Berliini uudelleenyhdistyi ja kaupungista tuli yksi maan osavaltioista. Edustajainhuoneesta tuli yhdistetyn Berliinin parlamentti.
Senaatti
Berliinin osavaltion hallitusta kutsutaan senaatiksi ja senaatin on nautittava edustajainhuoneen luottamusta. Senaatti koostuu osavaltion valtiopäämiehenä toimivana pormestarista (saks. Bürgermeister) sekä kymmenestä senaattorista. Vaalien jälkeen pormestari nimittää senaattorit hallitukselleen ja hän nimittää kaksi heistä varapormestareiksi. Senaattori vastaa siis asemaltaan ministeriä ja jokaisella senaattorilla on oma osasto, nimeltään senaatin hallinto (esimerkiksi Senaatin terveys- ja sosiaalihallinto).Pormestarin osastoa kutsutaan senaatin kansliaksi. Senaatilla on kokous joka tiistai Berliinin raatihuoneella ja lehdistötilaisuus pidetään kokouksen jälkeen. Tämä on tapaaminen radioasemien, televisioasemien ja sanomalehtien toimittajille.
Vaalit
pienoiskuva|Yhden edustajan vaalipiirien voittajat puoleittain vuoden 2016 osavaltiovaaleissa. Berliinin edustajainhuone valitaan viiden vuoden välein yleisellä, vapaalla, salaisella ja suoralla vaaleilla suhteellisen edustuksen periaatteen mukaisesti. Se koostuu vähintään 130 edustajasta, joista 78 on valittu enemmistövaalitavalla suoraan yhden edustajan vaalipiireistä (jotka on jaettu maan kaupunginosien kesken) ja 52 epäsuorasti osavaltion- tai kaupungin piirien puoluelistoilta. Jos puolue saa voittaa enemmän edustajia yhden edustajan vaalipiireistä kuin sen kokonaisosuus äänistä oikeuttaisi, niin Edustajainhuoneen koko kasvaa näiden ylimandaattien vuoksi. Tämän takia edustajainhuoneessa on usein enemmän edustajia kuin 130:n vähimmäismäärä.
Gérard Banide
Gérard Banide (s. 12. heinäkuuta 1936) on ranskalainen eläkkeellä oleva jalkapallovalmentaja. Hän teki pitkän uran ranskalaisessa liigajalkapallossa päävalmentajana sekä AS Monacon Centre de Formationissa. Hänen poikansa Laurent on myös tehnyt uraa jalkapallovalmentajana.
Isolatvuskottarainen
Isolatvuskottarainen (Poeoptera lugubris) on kottaraisten heimoon kuuluva varpuslintu.
Gérard Banide
Ura
Banide aloitti valmennusuransa piskuisessa INF Vichyn joukkueessa 1973. Hän siirtyi AS Monacon Centre de Formationin palvelukseen vuonna 1976. Hän nousi seuran päävalmentajaksi 1979, kun Lucien Leduc jätti tehtävänsä. Banide luotsasi Monacon debyyttikaudellaan Coupe de Francen voittajaksi. Menestys jatkui kaudella 1981/82, kun Monaco voitti Baniden johdolla seurahistoriansa neljännen Ranskan mestaruuden.
Isolatvuskottarainen
Levinneisyys
Isolatvuskottaraista tavataan laajalla alueella Afrikan länsi- ja keskiosissa. Sen on kuvattu olevan paikallisesti yleinen, ja se on luokiteltu elinvoimaiseksi.
Gérard Banide
Ura
Banide jätti Monacon kauden 1982/83 jälkeen, kun mestaruutta puolustanut seura jäi liigassa vasta kuudenneksi. Hän luotsasi kauden 1983/84 FC Mulhousea Division 2:ssa.
Oltuaan kaksi vuotta sivussa valmennustehtävistä Banide siirtyi 1986 Olympique de Marseillen päävalmentajaksi. Banide johdatti seuran ensimmäisellä kaudellaan hopealle niin liigassa kuin cupissakin. Kausi 1987/88 ei ollut yhtä menestyksekäs ja Banide jätti tehtävänsä Marseillen jäätyä liigassa kuudenneksi.
Banide oli työttömänä vain pari kuukautta siirtyen syyskuussa 1988 RC Strasbourgin peräsimeen. Hänkään ei kuitenkaan onnistunut pelastamaan nousijajoukkuetta putoamiselta, vaan liigassa sijalle 18 jäänyt Strasbourg hävisi putoamiskarsinnoissa Brest Armoriquelle yhteismaalein 2–3.
Vuonna 1990 Banide palasi Monacoon ja siirtyi työskentelmään seuran Centre de Formationiin. Helmikuussa 1995 hän nousi seuran päävalmentajaksi Jean-Luc Ettorin lähdön jälkeen ja luotsasi seuran kauden päätteeksi kuudenneksi. Kauden jälkeen Banide palasi takaisin Centreen, jossa hän työskenteli aina kesään 2002 saakka, jolloin hän jäi 66-vuotiaana eläkkeelle.
Matching Head and Feet
Matching Head and Feet on Kevin Coynen studioalbumi vuodelta 1975.
Peter Green Splinter Group (albumi)
Peter Green Splinter Group on englantilaisen, saman nimisen bluesyhtyeen ensimmäinen albumi. Se sisältää kaksi studioäänitystä sekä kymmenen yhtyeen Euroopan -kiertueelta taltioitua live-esitystä. Albumi oli samalla Peter Greenin come-back albumi - hän oli ollut poissa musiikkikuviosta 10 vuoden ajan.
Albumi sisältää vanhoja, tunnettuja blues-coverita Greenin ja kitaristi Nigel Watsonin laulamana. Vankan taustan antavat yhtyeen muut muusikot Cozy Powell, Neil Murray ja Spike Edney. Vaikka Greenin lauluääni on hieman “ohut”, kitara ja huuliharppu toimivat kuten Fleetwood Mac -aikoina. Splinter Groupin jäsenet ovat ammattitasoa, Powell maailman luokan rumpali, Murray tanakka basisti, Watson kunnon kepittäjä ja Edney hammondeilla ja koskettimilla antaa tukevan pohjan soitannolle. (Kuuntele vaikka “Help Me” -kappaleen hammond-sooloa!)
Levyllä on covereita mm. Robert Johnsonin, Elmore Jamesin, Otis Rushin ja Sonny Boy Williamsonin tuotannosta.
Kappaleet
Japanilaisessa albumiversiossa lisäksi bonus-kappaleena “The Green Manalishi” (Peter Green).
Selmar Odelein
Selmar Odelein (s. 11. huhtikuuta 1966 Quill Lake, Saskatchewan) on entinen kanadalainen jääkiekkoilija. Hän oli nuorena huippulupaus, mutta ura Edmonton Oilersissa ei onnistunut ja hän pelasi NHL:ssä vain 18 peliä.
Ed (vaunusarja)
Ed on VR:n kaksikerroksisille InterCity-vaunuille antama littera eli sarjatunnus. Ensimmäinen kirjain E kertoo, että vaunu on II-luokan vaunu ja toinen kirjain d, että vaunu on kaksikerroksinen IC-vaunu.
Selmar Odelein
Ura
Odelein kiekkoili juniorina Regina Pat Canadiens joukkueessa, jossa hän pelasi Saskatchewanin juniorisarjaa. Kaudella 1982–83 hän teki joukkueessa 70 pelissä 114 tehopistettä. Tämän jälkeen hän siirtyi syksyllä 1983 WHL:n Regina Patsiin, jossa hän oli yksi juniorikiekkoilun lupaavimmista pelaajista. The Hockey News arvosti Odeleinin kuudenneksi lupaavimmaksi puolustajaksi vuoden 1984 varaustilaisuudessa. Edmonton Oilers varasi hänet 21. vuorolla.
Odelein jatkoi uraansa Regina Patsissä vielä kahden seuraavan kauden ajan. Hän edusti Kanadaa nuorten maailmanmestaruuskilpailuissa vuosina 1985 ja 1986. Helmikuussa 1986 hän pääsi kokeilemaan NHL:ää neljän pelin ajaksi, mutta palasi takaisin Regina Patsiin loppukaudeksi. Seuraavana syksynä Odelein jatkoi uraansa Edmontonin farmijoukkue Nova Scotia Oilersissa AHL:ssä. Hän kuitenkin loukkasi polvensa kauden toisessa pelissä ja oli loppukauden sivussa.
Syksyllä 1990 Odelein siirtyi Itävaltaan, jossa edusti kahtena kautena Innsbruckia ja Feldkirchiä. Kausilla 1992–93 ja 1993–94 hän pelasi Britannian pääsarjaa Nottingham Panthersissa ja Sheffield Steelersissä. Keväällä 1994 Odelein lopetti uransa jääkiekkoilijana.
Selmar Odelein on jääkiekkoilija Lyle Odeleinin veli.
Kambodžan erityistuomioistuin
thumb|225px|[[Ieng Saryn tutkintavankeuden oikeuskäsittely helmikuussa 2010]]
Kambodžan erityistuomioistuin tai punakhmer-tuomioistuin (Extraordinary Chambers in the Courts of Cambodia, ECCC) on Phnom Penhissä sijaitseva Yhdistyneiden kansakuntien ja Kambodžan hallituksen perustama erityistuomioistuin. Sen tarkoituksena on syyttää Punaisten khmerien johtajia ja henkilöitä, jotka olivat suurimmassa vastuussa 17. helmikuuta 1975–6. tammikuuta 1979 tapahtuneista joukkotuhonnasta, rikoksista ihmisyyttä vastaan ja sotarikoksista. Vaikka YK oli apuna tuomioistuimen luomisessa, se on silti itsenäinen kambodžalainen tuomioistuin, jossa on kuitenkin kansainvälistä edustusta.
Vuonna 1997 Kambodžan hallitus pyysi YK:ta avustamaan punaisten khmerien johtohenkilöiden saamisessa tuomiolle. Neljä vuotta myöhemmin Kambodžan kansalliskokous hyväksyi lain uuden tuomioistuimen perustamiseksi. YK ja Kambodža pääsivät sopimukseen tuomioistuimen toiminnasta kesäkuussa 2003. Virallisesti tuomioistuin perustettiin vuoden 2006 alussa.
thumb|215px|[[Kang Kek Ieu eli Duch oikeudenkäynnissä 2009.]] Pahamainen vankilanjohtaja Kang Kek Ieu eli Duch oli ensimmäinen punakhmer-johtaja, joka saatiin oikeuteen. Hänen oikeudenkäyntinsä alkoi marraskuussa 2007. Heinäkuussa 2010 hänelle langetettiin murhista, kidutuksesta, raiskauksista ja rikoksista ihmisyyttä vastaan 35 vuoden vankeusrangaistus, josta hänelle määrättiin kärsittäväksi 19 vuotta, koska tutkintavankeuden lisäksi jäljelläolevasta vankeusrangaistuksesta vähennettiin viisi vuotta laittoman pidätyksen vuoksi. Syyttäjät olivat vaatineet 40 vuoden rangaistusta. Helmikuussa 2012 Duch tuomittiin vetoomustuomioistuimessa elinkautiseen vankeuteen rikoksista ihmisyyttä vastaan.
Erityistuomioistuin tuomitsi punakhmerjohtajat Nuon Chean ja Khieu Samphanin elinkautiseen vankeuteen monenlaisista rikoksista ihmisyyttä vastaan elokuussa 2014 sekä niinikään elinkautiseen vankeuteen kansanmurhasta marraskuussa 2018.
Munchkin (korttipeli)
thumb Munchkin on Steve Jackson Gamesin vuonna 2001 julkaisema korttipeli, jonka on käsikirjoittanut Steve Jackson ja kuvittanut John Kovalic. Peli parodisoi roolipelejä.
Peli menestyi hyvin, ja on saanut lukuisia jatko-osia. Se on Steve Jackson Games -yhtiön ylivoimaisesti parhaiten myynyt peli, ohittaen jopa Car Warsin, Illuminatin ja Zombie Dicen kaltaiset hitit.
Pelaaminen
Jos pelaaja ei löydä huoneesta hirviötä, tämä voi joko ryöstää huoneen tai ”etsiä ongelmia”, jolloin tämä voi taistella hirviötä vastaan.
Vastaanotto
Pelin arvostelijoiden mukaan peliä ei pitäisi ottaa vakavasti; pelin säännöissä lukee muun muassa, että ”päättäkää, kuka menee ensin heittämällä noppaa ja riitelemällä tuloksista” ja ”mahdolliset sääntöjä koskevat kiistat tulisi ratkaista äänekkäillä argumenteilla”.
Populaarikulttuurissa
Peliin viitattiin vuoden 2008 elokuvassa The Gamers: Dorkness Rising sekä The Guild -sarjan viidennen tuotantokauden ensimmäisessä jaksossa.
Richterswil
Richterswil on kaupunki Pohjois-Sveitsissä Zürichin kantonissa. Siellä on vajaat 14 000 asukasta.
Sijainti
Richterswil sijaitsee taajaan asutulla Zürichinjärven rannalla parikymmentä kilometriä Zürichistä kaakkoon.
Liikenne
Moottoritie A3 ja SBB:n rautatie Zürichistä Sargansiin kulkevat Richterswilin kautta. SOB:n rautatiet Pfäffikonista ja Wädenswilistä Einsiedelniin ja Arth-Goldauhun kulkevat Richterswilin kautta.
KNM Eidsvold
KNM Eidsvold oli Norjan laivaston toisessa maailmansodassa palvellut Eidsvold-luokan rannikkopanssarilaiva, joka osallistui Norjan puolustukseen Saksan hyökättyä maahan huhtikuussa 1940. Saksan laivaston hävittäjä upotti aluksen 9. huhtikuuta Narvikin satamassa.
Palvelus
Alus osallistui vuoden 1911 kruunajaisiin.
Aamulla 9. huhtikuuta 1940 Saksan laivaston osasto tunkeutui Narvikin satamaan sumun ja lumipyryn suojassa. Norjan laivaston alusten havaittua satamaan tunkeutuvat saksalaiset ne aloittivat valmistautumisen taisteluun. Hieman myöhemmin saksalaiset havaitsivat Eidsvoldin, joka määräsi saksalaisosaston pysähtymään.
Saksalaiset vaativat norjalaisalusta antautumaan, mutta aluksen päällikkö Odd Isachsen Willoch kieltäytyi. Hävittäjä Z21 Wilhelm Heidkamp laukaisi torpedonsa, joista kaksi osui rannikkotaistelulaivaan. Eidsvold räjähti osumien seurauksena ja upposi sekunneissa. Ainoastaan kuusi miehistön 161 jäsenestä pelastui tuhosta.
Pajasta palatsiin
Pajasta palatsiin on Turun Työväen Teatterin johtajana toimineen Toivo Hämerannan ohjaama romanttinen komedia vuodelta 1946. Elokuvan tuotti turkulainen Valo Filmi Oy. Elokuva kuvattiin jo vuosina 1943-1944 mutta Valo-Filmin talousvaikeuksien takia se pääsi ensi-iltaan vasta 1946. Elokuva oli pitkään kateissa kunnes seinäjokelainen keräilijä ja elokuvakulttuurin harrastaja Matti Piuhola löysi sen. Elokuva restauroitiin ja esitettiin uudelleen vuonna 2001. Elokuvan ulkokohtauksissa on katunäkymiä 1940-luvun alun Turusta.
Arvostelijat eivät aikanaan huomioineet elokuvaa juuri lainkaan. Elokuvan yleisömenestys oli vuoden 1946 kotimaisista uutuuselokuvista heikoin.
Juoni
Sepänoppilas Martti Lampi sotkeutuu sattumalta vuorineuvos Soreliuksen tyttären Nami Soreliuksen miesseikkailuihin. Nami Soreliuksen kanssa kihloissa oleva parooni Karl von Mertzen luulee Lammen seurustelevan kihlattunsa kanssa. Parooni ja tarjoaa Lammelle huomattavan summan rahaa, jos hän muuttaa kauas muualle Nami Soreliuksen läheisyydestä. Elokuvan lopussa Martti Lampi on palannut kotikaupunkiinsa entiseen työhönsä kun pankinjohtaja Suuralo soittaa hänelle ja tarjoaa kauppa- ja teollisuusministerin paikkaa uudessa hallituksessa. Nami Sorelius on kuullut myös tästä ja haluaa nyt mennä Martin kanssa naimisiin.
Mustalatvuskottarainen
Levinneisyys
Mustalatvuskottaraista tavataan Keniassa ja Tansaniassa, ja lajin on raportoitu olevan paikallisesti yleinen. Se on luokiteltu elinvoimaiseksi.
Luettelo Paramount Picturesin elokuvista
Tämä on luettelo Paramount Picturesin tuottamista elokuvista.
MZ SM 125
MZ SM 125 on MZ Motorrad- und Zweiradwerk GmbH:n valmistama Supermoto-mallinen kevytmoottoripyörä, joka on ollut myynnissä vuodesta 2001. Pyörien valmistus loppui kuitenkin vuonna 2008 Motorrad- und Zweiradwerk GmbH:n lopetettua toimintansa. Tehdas ilmoittaa huippunopeudeksi 110 km/h.
Tekniikka
SM 125 -mallissa käytetään nestejäähdytteistä, yksisylinteristä, neliventtiilistä DOHC-moottoria. Tehoa siinä on 11kW (15 hv), joka on suurin sallittu määrä kevytmoottoripyörille Suomessa. Myös SX (enduro) ja RT (naku) -malleissa käytetään samaa moottoria sekä runkoa. Osien maahantuoja Suomessa on Tokimoto Oy.
Aiheesta muualla
Tokimoto Oy
Draugr (eksoplaneetta)
Draugr eli PSR B1257+12 b on eksoplaneetta. Planeetan ensimmäinen nimi löydettäessä oli PSR B1257+12 A. Se on yksi kolmesta kappaleesta, jotka kiertävät sen emotähteä. Se sijaitsee noin 2 300 valovuoden päässä Auringosta Neitsyen tähdistössä. Se on pienimassaisin tunnettu eksoplaneetta.
Nimi
Planeetan ja sen tähden nimen valintaa varten järjestettiin julkinen äänestys. Joulukuussa 2015 IAU julkaisi nimet "Draugr" planeetalle ja "Lich" pulsarille, jota se kiertää.
Benjamin Lincoln
Benjamin Lincoln (24. tammikuuta 1733 Hingham, Massachusetts – 9. toukokuuta 1810 Hingham, Massachusetts) oli Yhdysvaltain ensimmäinen sotaministeri vuosina 1781–1783 ja Massachusettsin toinen varakuvernööri vuosina 1788–1789. Hän palveli kahden tähden kenraalina Yhdysvaltain vapaussodassa, mm. Saratogan taisteluissa. Hänen isänsä oli eversti Benjamin Lincoln.
Rusovatsakottarainen
Rusovatsakottarainen (Pholia sharpii) on kottaraisten heimoon kuuluva varpuslintu.
Benjamin Lincoln
thumb|left|Kenraali Benjamin Lincolnin hauta Hinghamin hautausmaalla.
Rusovatsakottarainen
Levinneisyys
Rusovatsakottaraista tavataan laajalla alueella Afrikan itäosissa. Lajin on kuvattu olevan paikallisesti yleinen, ja se on luokiteltu elinvoimaiseksi.
Phobetor (eksoplaneetta)
Phobetor eli PSR B1257+12 d on eksoplaneetta. Planeetan ensimmäinen nimi löydettäessä oli PSR B1257+12 C. Se on yksi kolmesta kappaleesta, jotka kiertävät sen emotähteä. Se sijaitsee noin 2 300 valovuoden päässä Auringosta Neitsyen tähdistössä. Planeetta on miltei neljä maan massaa. Koska planeetta PSR B1257+12 b sijaitsee lähellä planeetta d:tä ja se on massaltaan lähellä d:n massaa, ne aiheuttavat toisilleen havaittavia häiriöitä kiertoradoillensa.
Hot reading
Hot reading eli suomeksi kuuma lukeminen tarkoittaa petosta, jossa psyykikko tuottaa paranormaalisti tietoa yleisöstä tai asiakkaasta, mutta on tosiasiassa tutustunut tämän asioihin etukäteen. Hot readingissa käytetään kohteesta aiemmin saatuja tietoja. Psyykikot voivat hyödyntää rekistereitä, kohteiden ystäviä, yksityisetsiviä ja muita tietolähteitä tiedonhankinnassa.
Phobetor (eksoplaneetta)
Nimi
Planeetan ja sen tähden nimen valintaa varten järjestettiin julkinen äänestys. Joulukuussa 2015 IAU julkaisi nimet "Phobetor" planeetalle ja "Lich" pulsarille, jota se kiertää.
Antoinette Rijpma-de Jong
Antoinette Rijpma-de Jong (o.s. de Jong, s. 6. huhtikuuta 1995 Rottum) on alankomaalainen pikaluistelija.